《同刘望阳诸丈登济上太白楼》
明代·李时行

凭高怀古兴翩翩，此日登楼忆谪仙。遥望蓬莱浮紫气，还瞻泰岱隐苍烟。

酒星天上光长在，诗句人间世共传。笑逐群公呼月饮，风流谁复继前贤。

作者简介：明广州府番禺人，字少偕。嘉靖二十年进士。知嘉兴县，迁南京兵部车驾主事，坐事罢，遍游吴越、齐鲁名山。有《驾部集》。